वह भी चाँदनी रात थी। नदी का किनारा था। चार मेढक थे। वे बाहर निकले टर्र–टर्र करते हुए। किनारे पर आए तो देखा, नाव खड़ी है। एक कूदकर नाव पर चढ़ गया। चौथा भी। चारों चढ़ गए तो नाव जो थी चल पड़ी। एक मेढक बोला, ‘‘देखो–देखो, कैसा आश्चर्य है, नाव चल रही है!’’ दूसरे ने कहा, ‘‘बड़ा मूर्ख है तू! नव कहाँ चल रही है? यह तो नदी बह रही है। नाव उसके साथ बह रही है।’’ तीसरा बोला, ‘‘तू भी कम मूर्ख नहीं है। अरे, न तो नाव चल रही है, न नदी चल रही है। यह तो गति है। गति के सहारे सब गति हो रही है।’’ अब तीनों बहस करने लगे, कौन ठीक है। अचानक देखा कि वह चौथा मेढक जो है, सुनता नहीं हमारी बात। अब तीनों ने एक होकर कहा कि चलो, उससे पूछा जाए कि हममें से कौन ठीक है। पहुँचे उसके पास। पहले तो उसने देखा नहीं। फिर उसको बताया कि भाई, हमारे यहाँ एक बहस हो गई है। तुम जरा–सा फैसला कर दो। यह कहता है कि नाव चल रही है। यह कहता है कि नदी बह रही है। यह कहता है कि गति के सहारे सब गति हो रही है। चौथे मेढक ने, जो चाँदनी रात का आनंद ले रहा था, मुड़कर कहा कि तुम तीनों ने सोचा–ठीक है तो हम कैसे मूर्ख! हम तीनों कैसे ठीक हो सकते हैं? ठीक तो एक ही होगा। तीनों कह सकते । और यह कहते हुए उन्होंने सलाह की और उस चौथे मेढक को पकड़कर उसका सिर काटकर नदी में डाल दिया।